Praia: Um jovem agente de Polícia Nacional manda mensage na DYPK, è desabafa, è fla ma Polícia sta frontadu ku bandidos. Es jovem tambe fla ma è sta indignado ku povu de si terra
Kel mensage ki es Polícia li manda, è principalmente devido ultimu akontecimentu ki kontisi es sabado de note, undi ki um colega des Polícia dadu tiro na bairro de Safende, pertu de Vila Nova na Praia.
Keli kontisi kantu agente de PN Denis Samuel Brito (fotu) sta saiba de um festa ki è staba ku amigos, na kaminhu pa bai pa si casa, na Ponta D´Água, è foi atakadu pa alguen ki staba armado ku um pistola “boka bedju”.
Denis Samuel Brito foi baleado na entrada de um beco. Antes de dadu tiro es agente xinti presença des individuo ki atakal, agente carrega si arma, mas è ka txiga na dispara.
Dipos ki individuo da es Polícia tiro, individuo fugi. Denis fika ferido na rostu e è foi socorrido e lebadu pa Hospital Agostinho Neto, undi ki è recebe tratamento.
Agente de Polícia Nacional ki manda mensage na DYPK, fla:
“Bon dia DYPK mas um bes parabens pa nhx pagina, um centro de desabafo.
nta prifiri fk anonimo devidu outu kuzas.
Mi é Agente novu dja tem 10 mes d trabadju. Desde mes d abril pa dezembro nu sa frontado ku bandidos, na menos k 8 mes d trabadju 3 agente d nox foi baleado e outus assaltado, mas nos é forte graças a Deus, so kn nsa indignado ku povu d nha terra k ta tratanu como marginal e inimigo de sociedade mas so pam dexa ideia ma policia ka tem prazer de mata niguem.
Alves nu ta tenta age na ligitima defesa ta houve perdas d vida pa ambas as parte.
Ultimo caso k contisi foi ku colega denis de brito k foi baleado pa criminosos, mas se fosse el a baleaba criminosos, nta odjaba nha povu, principalmente povu facebook ta kritikanu, ta ponu na txon ta pisanu ku pé, ta dispresanu ku palavras fortes.
Gosi nta pergunta undi povu pa kritika autor des crimi barbaro, undi nhx????
So nta apela nhx odjanu de outu forma,
nu tem vida, nox é chefi familia, nos é fidju parida sima um kualker um.
Gosi resta desejau melhoras colega k Deus protegenu sempre e k nu continua ta fazi nox trabadju.
Nha povu nu imagina um sociedade sem #POLICIA? Nu Imagina…”
*Poi bu OPINION… Komenta
kea_Latn kea_Latn kea_Latn por_Latn kea_Latn kea_Latn pap_Latn kea_Latn por_Latn por_Latn kea_Latn kea_Latn por_Latn kea_Latn por_Latn kea_Latn kea_Latn